stanford-oval/wikipedia huggingface dataset:
בדיקת דם

דגימות דם
בדיקת דם היא בדיקת מעבדה רפואית המבוצעת בדגימה של דם שנלקחת מגוף חי ומאפשרת להגביר יכולת אבחון מצב מחלה וכן להבין את תפקודו של נותן הדגימה.
היות שהדם מעביר חמצן וחומרים אחרים לכל חלקי הגוף, אוסף את חומרי הפסולת השונים מהגוף, ומנקז אותם לאברי ההפרשה, מושפע הרכב הדם ממספר גדול של תופעות וגורם למגוון רחב של מחלות. לפיכך, בדיקות דם הן הליכים נפוצים מאוד במסגרת בדיקות רפואיות.
דגימת דם נלקחת מווריד נוח לגישה, לרוב בקרבת מרפק היד. אצל ילדים לעיתים ניתן לקחת דגימת דם מכרית האצבע (או מן העקב אצל יילודים), כתלות בסוג הבדיקה. בבדיקות דם לבדיקת סוכר באמצעות ערכה אישית נלקחת דגימת הדם מכרית האצבע, גם במבוגרים. לצורך בדיקות פתולוגיות ניתן לבצע בדיקות דם מסוימות גם בדגימת דם שנלקחת מגוף מת.
בבדיקות דם שגרתיות בודקים בין היתר, במסגרת ספירת הדם את הכמויות של כדוריות הדם הלבנות (לויקוציטים) ותת-הסוגים שלהם (נויטרופילים, לימפוציטים, אאוזינופילים, באזופילים, מונוציטים), ושל כדוריות הדם האדומות (האריתרוציטים) וחלבונים הקשורים להם כמו המוגלובין. ובמסגרת כימיה בדם בודקים את ריכוזם של חומרים שונים כמו גלוקוז, שתנן, חומצת שתן, סידן, כולסטרול (HDL ו-LDL), טריגליצרידים ויטמין B12 ועוד. כמו כן ניתן למצוא כמות האנזים G6PD. בדיקות סקר גנטיות נעשות באמצעות בדיקת דם מיוחדת. ניתן גם לבצע בדיקות דם לבדיקת רמת ההורמונים.
בשנים האחרונות בוצעו מחקרים שמטרתם לקשור ממצאי בדיקות דם מסוג CTC עם מצב חולי הסרטן. מחקרים אלו טרם הובשלו ובדיקות אלו אינן נחשבות לאמינות.
אופן ביצוע בדיקת דם

את בדיקת הדם מבצעים בישיבה לאחר איתור ווריד גלוי וחיטוי האזור בעזרת אלכוהול. את המחט יש להוציא בזהירות, תוך כיסוי אזור המחט ולקיחת הדגימה באמצעות צמר גפן או בד, לאחר הוצאת המחט יש להשאיר את הצמר גפן או הבד לעוד כ-5–10 דקות ולוודא כי האדם שנלקחה ממנו דגימת הדם ממשיך לשבת ומרגיש טוב. במידה ולאותו אדם היסטוריית התעלפויות קודמות מבדיקות דם ניתן להשכיבו במיטה.
ערכי נורמה בבדיקת דם

ערכי הנורמה בבדיקת דם היא רשימה המקובלת על רופאים. הערכים נקבעים לאחר מחקרי סריקה מעמיקים הבודקים סטטיסטית את השפעת הערכים של בדיקות הדם על מקרי תחלואה ומקרי מוות. למרות זאת קיימות פרשנויות של מחקרים קליניים, הגורמות לחלק מהרופאים לקבוע ערכי נורמה שונים.
ערכי נורמה בבדיקת דם > ספירת דם (CBC)

| שם הבדיקה | יחידות | ערכים נורמליים בגברים[דרוש מקור] | ערכים נורמליים בנשים[דרוש מקור] |
| --- | --- | --- | --- |
| Hb - המוגלובין |  % (או gr/dL) | 14-18 | 12-16 |
| RBC - תאי דם אדומים | mill/µL (מיליון תאים למיקרוליטר) | 4.7-6.1 | 4.2-8.1 |
| HCT - המטוקריט |  % | 42-53 | 37-52 |
| MCV - נפח תאי דם אדומים | fL (פמטוליטר) | 80-96 | 80-96 |
| MCH - תכולת המוגלובין | pg (פיקוגרם לתא) | 27-31 | 27-31 |
| MCHC - ריכוז המוגלובין |  % (או gr/dL) | 32-36 | 32-36 |
| RDW - התפלגות גודל תאי דם אדומים |  % | 9-14.5 | 9-14.5 |
| Plt - טסיות דם | µL/ (תאים למיקרוליטר) | 130,000-450,000 | 130,000-450,000 |
| MPV - נפח טסיות דם | fL | 7-11 | 7-11 |
| WBC - תאי דם לבנים | µL/ | 4,800-10,800 | 4,800-10,800 |
| נויטרופילים | µL/ | 2,000-8,000 | 2,000-8,000 |
|  |  % | 48-73 | 48-73 |
| לימפוציטים | µL/ | 900-5,000 | 900-5,000 |
|  |  % | 18-48 | 18-48 |
| מונוציטים | µL/ | 150-1,000 | 150-1,000 |
|  |  % | 0-9 | 0-9 |
| אאוזינופילים | µL/ | 50-500 | 50-500 |
|  |  % | 0-5 | 0-5 |
| באזופילים | µL/ | 25-180 | 25-180 |
|  |  % | 0-2 | 0-2 |
| רטיקולוציטים | µL/ | 25,000-75,000 | 25,000-75,000 |
| HbA2 - המוגלובין A2 |  % (או gr/dL) | 1.5-3.5 | 1.5-3.5 |
| HbF - המוגלובין עוברי |  % (או gr/dL) | < 2 | < 2 |
ערכי נורמה בבדיקת דם > כימיה בדם

| שם הבדיקה | יחידות | ערכים נורמליים [דרוש מקור] | ערך אופטימלי במבוגר [דרוש מקור] |
| --- | --- | --- | --- |
| גלוקוז (Glucose) | mg/dL (מיליגרם לדציליטר דם) | 60-110 | 87 |
| שתנן (Urea) | mg/dL | 19-45 |  |
| קריאטינין (Creatinine) | mg/dL | 0.8-1.2 | 1.05 |
| חומצת שתן (Uric Acid) | mg/dL | 2.5-7.5 | 5.5 |
| נתרן (Sodium) | mmol/L | 135-145 |  |
| אשלגן (Potassium) | mmol/L | 3.5-5 |  |
| סידן (Calcium) | mg/dL | 8.5-10.3 | 9.4 |
| כולסטרול (Cholesterol) | mg/dL | 110-200 | 150 |
| טריגליצרידים (Triglycerides) | mg/dL | 0-150 | 100 |
| פוספטזה בסיסית (Alkaline Phosphatase) | U/L (פעילות אנזים לליטר דם) | 20-125 | 72.5 |
| טרנסאמינזות (AST) | U/L | 0-42 | 21 |
ערכי נורמה בבדיקת דם > פירוש המדדים הנפוצים

HYPO% - אחוז התאים האדומים שצבעם חלש (במקום אדום חזק) מתוך סך כל התאים האדומים
WBC- תאי דם לבנים white blood cells - תאי הדם שהם חלק ממערכת החיסון - ההגנה של הגוף
RBC- תאי דם אדומים red blood cells- התאים שנושאים חמצן לכל תאי הגוף ומחליפים אותו בפסולת - *פחמן דו-חמצני שנוצר בתאים בתהליך הנשימה התאית.
HB- המוגלובין - חלבון הנמצא בתאי הדם האדומים ותפקידו לשאת את החמצן אל תאי הגוף השונים ולהחליפו *בפחמן דו-חמצני - פסולת הנשימה התאית ולהובילו מהתאים השונים.
HCT- נפח סך כל כדוריות הדם האדומות מתוך כלל הדם
MCV - נפח ממוצע של כדורית דם אדומה
RDW- אחוז השונות בין כדוריות הדם האדומות
PLT - כמות הטסיות (אחד מסוגי כדוריות הדם האחראיות על קרישת הדם)
MPV- נפחן הממוצע של הטסיות בדם (נפח ממוצע של כל אחת)
NEUTֵ%- אחוז תאי הדם הלבנים האחראים על חיסול חיידקים בעיקר
LYM - לימפוציטים (סוג של תאי דם לבנים)
MONO- תאי דם לבנים האחראים על הריגת חיידקים נגיפים ופטריות
EOS - תאי דם לבנים הנלחמים בזיהומים ומשתתפים גם בתהליכי אלרגיה
BASO- תאי דם לבנים המשתתפים בתהליכי אלרגיה
GLUCOSE- סוכר בדם
SODIUM- נתרן - מלח
POTASSIUM- אשלגן
TRIGLYCERIDES- טריגליצרידים - סוג שומן שרמתו משקפת את חילוף החומרים של הגוף.
CHOLESTEROL - HDL - הכולסטרול ה"טוב" - מסייע לגוף להיפטר מעודפי שומנים - נושא כולסטרול אל הכבד
CHOLESTEROL- LDL- הכולסטרול ה"רע" - נושא כולסטרול לרקמות הגוף השונות
BILIRUBIN- תוצר פירוק של המוגלובין
UREA- חנקן השתנן - תוצר פירוק של חלבון
CREATININE- מייצג מסת שריר +תפקודי כליות - רכיב חשוב ברקמת השריר
URIC ACID- חומצת שתן - תוצר פירוק תרכובות חנקן בגוף
CALCIUM- סידן
שלושת הבאים הם אנזימי כבד שונים
ALK. PHOSPHATASE
GOT ׂASTׁ
GPT ׂALTׁ
IRON- ברזל
TRANSFERRIN- חלבון המעביר ברזל מהדם למח העצם ליצירת תאי דם חדשים
FOLIC ACID- חומצה פולית
VITAMIN B12 - ויטמין B12
FERRITIN- תרכובת של ברזל וחלבון - תפקידו להיות מאגר הברזל בגוף
EBV- נוגדני מונונוקלאוזיס זיהומי (מחלת הנשיקה)
בדיקת דם – הומוציסטאין

בדיקת דם - הומוציסטאין, לגילוי מוקדם ומניעת מחלות לב. הומוציסטאין נחשב כיום לגורם סיכון נוסף למחלות לב ויתר קרישיות הדם. עודף הומוציסטאין בדם פוגע בדפנות העורקים ומחיש את התהליך הטרשתי, אשר עלול להביא לחסימת זרימת הדם בעורק. שכיחות רמת הומוציסטאין בדם, הגבוהה מהנורמה, קיימת בכ-5%-10% מהאוכלוסייה הכללית. מציאת הומוציסטאין מוגבר היא בעלת ערך נוסף באבחון של חסרים תזונתיים, או של מפגעים במערכת העיכול, הגורמים לתת-ספיגה של הוויטמינים מקבוצה B.
בדיקת סקר נוגדנים

בדיקת סקר נוגדנים (מבחן קומבס) היא בדיקה שגרתית המבוצעת למנות דם לפני עירויים לחולים (למניעת המוליזה, במקרה של חוסר תיאום), ועם התפתחות רפואת האם והעובר גם כבדיקה שגרתית לנשים בהיריון.
בבדיקה נבדק האם ישנה נוכחות של נוגדנים כנגד אנטיגנים שונים בדם.
מחלות קשורות

יש כמה וכמה סוגים של מחלות הניתנות לגילוי ומעקב על ידי בדיקת דם- אנמיה, בעיות קרישה, סוכרת, התייבשות, אי ספיקת כליות, מצבי דלקת, זיהומים שונים, מחלות של הכבד, סרטן הדם, נזק לשריר הלב, צליאק ועוד.
אלטרנטיבות עתידיות > בדיקות הרוק

בשנת 2008, חוקרים הודיעו כי בדיקות הרוק יכולות לבסוף להחליף כמה בדיקות דם, כך שהרוק כולל בתוכו 20% מהחלבונים הנמצאים בדם.
אלטרנטיבות עתידיות > מיקרו אמולסיה

חוקרים קנדיים פיתחו שבב בשם מיקרו אמולסיה לבדיקות דם בפברואר 2011. טיפת דם הנתפסת בשכבת חומר אחרת. וזה יכול לשלוט בגודל המדויק וברווח הטיפות. בדיקה חדשה זו יכולה לשפר את היעילות, הדיוק והמהירות של בדיקות מעבדה והעלות די נמוכה. השבב עולה 25$, לעומת המכשירים הרובוטיים שבשימוש העולים בסביבות 10,000$.
אלטרנטיבות עתידיות > הסימבאס

במרץ 2011, צוות חוקרים מאוניברסיטת ברקלי בקליפורניה, ואוניברסיטת ולפראיסו פיתחו מכשיר המשלב פונקציית מעבדה אחת או יותר על שבב יחיד בגודל של מילימטרים, שבב זה יכול לאבחן מחלות תוך 10 דקות ללא השימוש בצינורות חיצוניים ורכיבים נוספים, כשהמערכת מופעלת באופן עצמי. היא משתמשת בתעלות זעירות לתאי דם נפרדים מפלזמה (99 אחוזים מתאי דם נלכדו במהלך ניסויים). חוקרים משתמשים ברכיבי פלסטיק כדי להפחית את עלויות הייצור. (SIMBAS (Stand-alone self-powered integrated microfluidic blood analysis system
ראו גם

נטילת דם ורידי
פרופיל שומנים
פרופיל הורמונלי
Blood Glucose Testing
שעון מחשבון

שעון במחשבון Casio CFX-200 אשר מסוגל לבצע חישובי טריגונומטריה
שעון המחשבון Casio CFX-400 שיצא לראשונה לשווקים באמצע שנות ה-80
שעון המחשבון Casio CMD-40 אשר מכיל גם שלט רחוק מובנה לטלוויזיה
שעון מחשבון הוא שעון יד דיגיטלי עם מחשבון מובנה המאפשר למשתמשים לבצע פעולות חשבון בסיסיות ישירות בשעון. שעוני המחשבונים היו בשיא הפופולריות שלהם במהלך שנות ה-80 של המאה ה-20.
היסטוריה

באמצע שנות ה-70 יצאו לשווקים שעוני המחשבונים הראשונים אשר פותחו על ידי החברות Pulsar.‏ שעוני המחשבונים היו בשיא הפופולריות שלהם במהלך שנות ה-80 כאשר באותה התקופה מרבית שעוני המחשבונים פותחו על ידי החברות קסיו וסייקו.
במהלך העשורים הבאים הפופולריות של שעוני המחשבונים דעכה באופן ניכר עקב ריבוי המכשירים הדיגיטליים הניידים, כמו מחשבי כף יד, טלפונים ניידים ובסופו של דבר סמארטפונים. המכשירים הללו הכילו, בנוסף לפונקציות שהיו זמינות בשעוני המחשבונים, גם פיצ'רים רבים אחרים, וכתוצאה מכך שעוני המחשבונים הפכו במידה רבה למיושנים ולא נחוצים. על אף שהשימוש בהם הוא פחות מעשי כיום, עם השנים שעון המחשבון הפך לפריט נוסטלגי עבור שוק נישה. חברת קסיו ממשיכה לייצר שעוני מחשבונים עד היום.
עיצוב

שעוני מחשבון כוללים בדרך כלל תצוגה דיגיטלית קטנה, כפתורי מספרים וכפתורים לפוצנקציות חיבור, חיסור, כפל וחילוק. מודלים מתקדמים יותר כוללים גם פיצ'רים נוספים כמו האפשרות לאחסן מספרים בזיכרון, שעון עצר וטיימר, ספר טלפונים, ושעון מעורר.
רבים משעוני המחשבונים פועלים באמצעות סוללות Button cell (אנ') קטנות אשר בהן ניתן להשתמש לעיתים רבות במשך מספר שנים לפני שצריך להחליף אותן, בשל צריכת החשמל הנמוכה יחסית של שעוני המחשבונים.
רוב שעוני המחשבונים מסוגלים לבצע רק פעולות אריתמטיות בסיסיות (חיבור, חיסור, כפל וחילוק). עם זאת, ישנם גם מספר דגמים עם פונקציות נוספות, כולל האפשרות לבצע חישובי טריגונומטריה, וחלק מכילים אף שלט רחוק לטלוויזיה.
בתרבות הפופולרית

לאורך השנים שעוני המחשבונים הופיעו בסרטי קולנוע וסדרות טלוויזיה שונות בהן:
טרילוגיית סרטי בחזרה לעתיד (1985–1990) - מרטי מק'פליי עונד בסרטים שעון מחשבון Casio CA-50.
מיסטר בין (1990–1995) - מיסטר בין עונד לאורך הסדרה שעון מחשבון שחור.
שובר שורות (2008–2013) - וולטר וייט עונד בסדרה שעון מחשבון של קאסיו.
דברים מוזרים (2016-הווה) - דמויות שונות בסדרה, שעלילתה מתרחשת בשנות ה-80, עונדות שעוני מחשבונים.
ראו גם

שעון חכם
הערות שוליים

↑  "Going Digital". Time. 22 בדצמבר 1975. אורכב מ-המקור ב-18 בנובמבר 2005. {{cite journal}}:  (עזרה)
↑  "Gegcalculators.com". נבדק ב-18 במרץ 2023. {{cite news}}:  (עזרה)
↑  "Calcolatrice". נבדק ב-21 בספטמבר 2023. {{cite news}}:  (עזרה)
↑  "History of LEDs - Chapter 1". Rensselaer Polytechnic Institute.
↑
נוסחת האינטגרל של קושי

ערך זה עוסק בנוסחה לחישוב נגזרת של פונקציה מרוכבת. אם התכוונתם לנוסחה לחישוב אינטגרל חוזר של פונקציה ממשית, ראו .
באנליזה מרוכבת, נוסחת האינטגרל של קושי היא נוסחה מרכזית, המתארת פונקציה הולומורפית בעיגול באמצעות הערכים שהיא מקבלת על שפת העיגול. הנוסחה ניתנת להכללה גם אל הנגזרות של פונקציה כזו.
את נוסחת האינטגרל של קושי מוכיחים באמצעות משפט האינטגרל של קושי. מהוכחת הנוסחה נובע בין היתר כי כל פונקציה הולומורפית היא פונקציה אנליטית - בעלת אינסוף נגזרות וניתנת לפיתוח לטור חזקות. כמו כן נובעים ממנה משפטים חשובים דוגמת משפט ליוביל.
ניסוח פורמלי

תהא  \ U קבוצה פתוחה במישור המרוכב, המכילה עיגול  \ D=\left\{z|\left|z-z_{0}\right|\leq R\right\}. אז לכל פונקציה  \ f:U\rightarrow \mathbb {C}  שהיא הולומורפית ב- \ U ולכל  \ a בפנים של העיגול,
 f(a)={1 \over 2\pi i}\oint _{\partial D}{f(z) \over z-a}\,\mathrm {d} z, כאשר  \ \partial D היא שפת העיגול ומגמת האינטגרל היא נגד כיוון השעון.
ניתן להרחיב את הנוסחה לכל הנגזרות של  \ f:
 f^{(n)}(a)={n! \over 2\pi i}\oint _{\partial D}{f(z) \over (z-a)^{n+1}}\,\mathrm {d} z.
למעשה, על פי משפט האינטגרל של קושי, המשפט תקף לא רק בעבור מעגלים אלא גם בעבור עקומים פשוטים סגורים כלשהם (כאשר הנקודה  \ a נמצאת בתוך התחום המוגדר על ידי המסילה). כמו כן, די לדרוש כי הפונקציה תהיה הולומורפית בתוך התחום, ורציפה בלבד על השפה.
מנוסחאות אלו ניתן להוכיח את משפט השאריות, שמהווה הכללה מרחיקת לכת שלהן.
הוכחה

נוכיח גרסה בסיסית של המשפט, עבור המקרה  a=z_{0}, שממנה מסיקים את השאר:
מכיוון ש- \ f(z) הולומורפית, היא בפרט רציפה, כלומר עבור  \ \varepsilon >0 כלשהו קיים  \ r>0 כך ש- \ |f(z)-f(z_{0})|<\varepsilon  לכל  \ |z-z_{0}|\leq r, וכך שהעיגול הזה מוכל כולו בקבוצה  \ U. כעת, לפי משפט אינטגרל קושי, אפשר להחליף את העקומה  \ \partial D במעגל  \ z:|z-z_{0}|=r, שהרי  \ {1 \over 2\pi i}\oint _{\partial D}{f(z) \over z-z_{0}}\,\mathrm {d} z={1 \over 2\pi i}\oint _{|z-z_{0}|=r}{f(z) \over z-z_{0}}\,\mathrm {d} z.
כעת:
\ {1 \over 2\pi i}\oint _{|z-z_{0}|=r}{f(z) \over z-z_{0}}\,\mathrm {d} z={1 \over 2\pi i}\oint _{|z-z_{0}|=r}{f(z)-f(z_{0}) \over z-z_{0}}\,\mathrm {d} z+f(z_{0})\cdot {1 \over 2\pi i}\oint _{|z-z_{0}|=r}{1 \over z-z_{0}}\,\mathrm {d} z.
ראשית נחסום את האינטגרל השמאלי בסכום:
\ \left|{1 \over 2\pi i}\oint _{|z-z_{0}|=r}{f(z)-f(z_{0}) \over z-z_{0}}\,\mathrm {d} z\right|\leq {1 \over 2\pi }\oint _{|z-z_{0}|=r}{\left|f(z)-f(z_{0})\right| \over \left|z-z_{0}\right|}\,|\mathrm {d} z|<{\frac {\varepsilon }{2\pi r}}\oint _{|z-z_{0}|=r}|\mathrm {d} z|=\varepsilon
כעת נחשב במדויק את האינטגרל הימני בסכום. תוך כדי כך נחשב גם את כל האינטגרלים הדומים לו, ונשיג תוצאה שימושית גם להוכחת משפט השאריות, שהוא הכללה של נוסחת אינטגרל קושי.
נרצה להשתמש בפרמטריזציה לחישוב האינטגרל  \ \oint _{|z-z_{0}|=r}{1 \over z-z_{0}}\,\mathrm {d} z. נשים לב שזהו אינטגרל על מעגל ברדיוס  \ r סביב הנקודה  \ z_{0} . לכן נשתמש בפרמטריזציה  \ z=z_{0}+re^{i\theta } (המשתנה הוא הזווית  \ \theta  ). בפרמטריזציה זו,  \ \mathrm {d} z=ire^{i\theta }\mathrm {d} \theta =i(z-z_{0})\mathrm {d} \theta , כלומר קיבלנו  \ {\frac {\mathrm {d} z}{z-z_{0}}}=i\mathrm {d} \theta  .
נקבל את האינטגרל:  \ \oint _{|z-z_{0}|=r}{1 \over z-z_{0}}\,\mathrm {d} z=\int _{0}^{2\pi }i\mathrm {d} \theta =2\pi i. מכאן נובע  \ f(z_{0})\cdot {1 \over 2\pi i}\oint _{|z-z_{0}|=r}{1 \over z-z_{0}}\,\mathrm {d} z=f(z_{0}).
כמו כן נשים לב שעל ידי אותו החישוב נקבל לחזקות שונות מ-1 ( \ n\neq 1).
\ \oint _{|z-z_{0}|=r}{1 \over (z-z_{0})^{n}}\,\mathrm {d} z=\int _{0}^{2\pi }{\frac {i\mathrm {d} \theta }{r^{n-1}e^{i\theta (n-1)}}}=ir^{1-n}\int _{0}^{2\pi }e^{i\theta (1-n)}\mathrm {d} \theta =ir^{1-n}\int _{0}^{2\pi }(\cos \theta (1-n)+i\sin \theta (1-n))\mathrm {d} \theta =0.
בסיכומו של דבר, הראינו כי עבור  \ \varepsilon >0 כלשהו מתקיים  \ \left|{1 \over 2\pi i}\oint _{\partial d}{f(z) \over z-z_{0}}\,\mathrm {d} z-f(z_{0})\right|=\left|{1 \over 2\pi i}\oint _{|z-z_{0}|=r}{f(z)-f(z_{0}) \over z-z_{0}}\,\mathrm {d} z\right|<\varepsilon .
מכיוון שזה נכון עבור  \ \varepsilon  חיובי שרירותי, בהכרח  \ \left|{1 \over 2\pi i}\oint _{\partial d}{f(z) \over z-z_{0}}\,\mathrm {d} z-f(z_{0})\right|=0.
על כן, קיבלנו  \ {1 \over 2\pi i}\oint _{\partial D}{f(z) \over z-z_{0}}\,\mathrm {d} z=f(z_{0}), כמבוקש.
מ.ש.ל.
וסטסיאלנד

מועדון כדורגל וסטסיאלנד היה מועדון כדורגל מהעיר סליילסה שבדנמרק.
היסטוריה

המועדון נוסד בשנת 2008 והחל לשחק בליגה השלישית בדנמרק. בעונת 2008/2009 הגיע לשלב 32 האחרונות בגביע הדני והפסיד לקבוצת פ.צ. קופנהגן. בסוף העונה הגיע למקום הראשון בליגה השלישית ועלה לליגה השנייה בדנמרק. המועדון החל לשחק בליגה השנייה בעונת 2009/2010. בעונה זו הפסיד בסיבוב השני של הגביע לקבוצת אסביירג. בעונת 2010/2011 הגיע לשלב 32 האחרונות בגביע והפסיד לקבוצת הורסנס. בעונת 2011/2012 הגיע לשלב 32 האחרונות בגביע והפסיד לקבוצת פ.צ. קופנהגן.
בעונת 2012/2013 הגיע לשלב 32 האחרונות בגביע והפסיד לקבוצת וג'לה קולדינג. בסוף העונה הגיע למקום השני בליגה והעפיל בפעם הראשונה לליגת העל של דנמרק. בעונת 2013/2014 הגיע המועדון לשמינית גמר הגביע הדני והפסיד לקבוצת וג'לה בולדקלוב. עונה לאחר מכן ירד המועדון לליגת המשנה הדנית.
שחקנים בולטים

דנמרק רסמוס פסטרסן
דנמרק הנריק מדסן
דנמרק תומאס מיקלסן
דנמרק לאסה נילסן
דנמרק סלאדן פריק
דנמרק לארס פליידרופ
דיז'ון (כדורגל)

דיז'ון פוטו-קוֹר ד'אור (בצרפתית: Dijon FCO) הוא מועדון כדורגל צרפתי מהעיר דיז'ון. המועדון הוקם בשנת 1998 כתוצאה ממיזוג בין שני מועדונים מקומיים בעיר. בעונת 2011/2012 עלה המועדון לליגה ראשונה. בעונת 2015/2016 ירד בחזרה לליגה השנייה, ושנה לאחר מכן עלה שוב לליגה הראשונה.
בסיום עונת 2020/2021 שבה לליגת המשנה, ובעונה שלאחריה סיימה במקום ה-18 והדרדרה לליגה השלישית.
שנת זשה

שנת זשה היא אחת מארבעה עשר סוגי השנים בלוח העברי הקבוע. שנה מסוג זשה היא שנה המתחילה בשבת (ז), היא שלמה (ש) ועל כן יש 30 ימים גם בחשוון וגם בכסלו, וחג הפסח חל בה ביום חמישי (ה). שנה מסוג זשה היא שנה מעוברת ויש בה 385 ימים שהם 55 שבועות שלמים.
שנת זשה נקבעת כאשר מולד הלבנה הממוצע של חודש תשרי של שנה מעוברת חל בין יום שישי 20 שעות ו-491 חלקים (14:27:16 בשעון המקומי בירושלים, 14:06:19 בשעון חורף ישראל) ליום השבת 18 שעות (12:00 בשעון המקומי בירושלים, 11:39 בשעון חורף ישראל). כתוצאה מכך כ-4.72% מהשנים בלוח העברי הן שנים מסוג זשה, בדיוק כמו שנת בשז. בין השנים ה'ת"ש–ה'תת"ן חלה קביעות זו בשנים: ה'תשל"ו, ה'תש"ס, ה'תשס"ג, ה'תשפ"ז, ה'תתי"ד, ה'תתמ"א.
מועדים

בשנה מסוג זשה חל ראש חודש בשבת פעמיים, בנוסף לראש השנה שחל בשבת ולא נחשב כראש חודש. ראש חודש שבט חל בשבת וראש חודש אייר חל בימים שישי ושבת.
צום גדליה חל ביום שני, עשרה בטבת חל ביום ראשון, תענית אסתר חלה ביום שני, תענית בכורות חלה ביום רביעי, ושבעה עשר בתמוז ותשעה באב חלים שניהם ביום חמישי.
חנוכה חל בימים שבת עד שבת (כלומר שיש שתי שבתות חנוכה), הדלקת נר ראשון בערב שבת.
ט"ו בשבט חל בשבת.
פורים חל ביום שלישי ובירושלים ביום רביעי.
יום הזיכרון לחללי מערכות ישראל ויום העצמאות חלים בימי שלישי ורביעי, ד' וה' אייר.
כ"ח באייר חל ביום שישי, ולכן טקסי יום ירושלים מוקדמים ליום חמישי כ"ז באייר. בכל זאת, הצביון הדתי של היום (אמירת ההלל ומזמורי התודה) מתקיים ביום שישי כ"ח באייר.
שבועות חל ביום שישי.
קריאה בתורה והפטרות

בשנת זשה 55 שבתות. בשלוש מתוכן לא קוראים פרשה: שבת ראש השנה, שבת ראשונה של סוכות ושבת חול המועד פסח (בחוץ לארץ גם בשבת שמיני עצרת לא קוראים פרשה, אבל קוראים פרשת וזאת הברכה למחרת, בשמחת תורה). על מנת להתאים את מספר הפרשות (54, בשנה מסוג זשה כל הפרשות נקראות בשבת בארץ ישראל) עם מספר השבתות שבהן קוראים פרשה (52), מחוברות הפרשות מטות ומסעי וניצבים ווילך. בחוץ לארץ מחברים גם את פרשות חוקת ובלק כיוון שהיום השני של שבועות חל בשבת.
שבתות בהן לא קוראים את ההפטרה הרגילה:
פרשת בראשית – קוראים את הפטרת מחר חודש
פרשת וישב – השבת הראשונה של חנוכה קוראים את הפטרת חנוכה "רני ושמחי"
פרשת מקץ – השבת השנייה של חנוכה קוראים את הפטרת "ויעש חירם"
פרשת וארא – שבת ראש חודש קוראים "השמים כסאי"
פרשת משפטים – קוראים "מחר חודש"
פרשת ויקהל – שבת שקלים קוראים את הפטרת פרשת שקלים
פרשת פקודי – לפי הלוח לארץ ישראל מפטירים את הפטרת ויקהל ופקודי יחד, כי לא קראו את הפטרת ויקהל בשבוע הקודם. ואילו לפי הדברי קְהִלֹּת מפטירים את הפטרת פקודי הרגילה, כי כבר קראו את הפטרת ויקהל בשבת שנייה של חנוכה.
פרשת ויקרא – קוראים הפטרה של שבת זכור
פרשת צו – קוראים את הפטרת פרשת פרה
פרשת שמיני – קוראים את הפטרת פרשת החודש
פרשת מצורע – ברוב הקהילות נהוג לקרוא הפטרת שבת הגדול
פרשת קדושים – קוראים את הפטרת שבת ראש חודש "השמים כסאי".
פרשת במדבר – קוראים את הפטרת מחר חודש
| חומש בראשית> פרשה | חומש בראשית> תאריך | חומש שמות> פרשה | חומש שמות> תאריך | חומש ויקרא> פרשה | חומש ויקרא> תאריך | חומש במדבר> פרשה | חומש במדבר> תאריך | חומש במדבר> תאריך | חומש דברים> פרשה | חומש דברים> תאריך |
| --- | --- | --- | --- | --- | --- | --- | --- | --- | --- | --- |
| בראשית | כ"ט בתשרי | שמות | כ"ג בטבת | ויקרא | י"א באדר ב' | במדבר | כ"ט באייר | כ"ט באייר | דברים | ד' באב |
| נח | ו' בחשוון | וארא | א' בשבט | צו | י"ח באדר ב' | נשא | ז' בסיוון | י"ד בסיוון | ואתחנן | י"א באב |
| לך לך | י"ג בחשוון | בא | ח' בשבט | שמיני | כ"ה באדר ב' | בהעלתך | י"ד בסיוון | כ"א בסיוון | עקב | י"ח באב |
| וירא | כ' בחשוון | בשלח | ט"ו בשבט | תזריע | ג' בניסן | שלח | כ"א בסיוון | כ"ח בסיוון | ראה | כ"ה באב |
| חיי שרה | כ"ז בחשוון | יתרו | כ"ב בשבט | מצרע | י' בניסן | קרח | כ"ח בסיוון | ה' בתמוז | שפטים | ב' באלול |
| תולדת | ד' בכסלו | משפטים | כ"ט בשבט | אחרי מות | כ"ד בניסן | חקת | ה' בתמוז | י"ב בתמוז | כי תצא | ט' באלול |
| ויצא | י"א בכסלו | תרומה | ו' באדר א' | קדשים | א' באייר | בלק | י"ב בתמוז | מחוברת | כי תבא | ט"ז באלול |
| וישלח | י"ח בכסלו | תצוה | י"ג באדר א' | אמר | ח' באייר | פינחס | י"ט בתמוז | י"ט בתמוז | נצבים | כ"ג באלול |
| וישב | כ"ה בכסלו | כי תשא | כ' באדר א' | בהר | ט"ו באייר | מטות | כ"ו בתמוז | כ"ו בתמוז | וילך | מחוברת |
| מקץ | ב' בטבת | ויקהל | כ"ז באדר א' | בחקתי | כ"ב באייר | מסעי | מחוברת | מחוברת | האזינו | ח' בתשרי |
| ויגש | ט' בטבת | פקדי | ד' באדר ב' |  |  |  |  |  | וזאת הברכה | שמחת תורה |
| ויחי | ט"ז בטבת |  |  |  |  |  |  |  |  |  |
הערות שוליים

↑  ארבעה טורים, אורח חיים, סימן תכ"ח.
↑  לוח השנה וחשבונו תוך בירור שאלת המחזוריות, יעקב מתלון, אתר שורש.
ציקי אבישר

צבי (ציקי) אבישר (נולד ב-16 בספטמבר 1978, י"ד באלול ה'תשל"ח) הוא ראש עיריית קריית מוצקין.
ביוגרפיה

אבישר נולד בירושלים לאתי, שעלתה לישראל מרבאט, ולחיים אבישר, ולו אח ואחות. הוא גדל בירושלים עד גיל 10, עת עברה משפחתו להתגורר באילת. בעודו נער, הוא הקים בעיר סניפים של "נוער הליכוד" ותנועת הנוער "בית"ר". באותה עת שימש גם כתב ועורך בתחנת הרדיו "קול הים האדום".
שירת בצה"ל בחיל הים כלוחם, ובהמשך כסגן מפקד ספינות דבורה ודבור, בזירת ים סוף, ומול עזה וחופי לבנון. בנוסף, הוכשר כחובש קרבי. הוא אף שירת שירות קבע.
לאחר שחרורו מצה"ל, עסק, בשנים 2001–2004, בבניית אגף המודיעין של משמר בתי המשפט, ושימש קצין המודיעין הראשון של בית המשפט העליון. לאחר מכן הקים את בית התוכנה "SkyTech" שעסק בתוכן מקוון, ובמסגרת זאת, עד 2009, היה יועץ מקצועי של השרים במשרדי ביטחון הפנים, הקליטה, האוצר והתמ"ת. במקביל, ב-2005, הצטרף לצוות הבחירות של מפלגת הליכוד כיועץ לקמפיין של ראש הממשלה אריאל שרון.
במרץ 2011 יצא לאור ספרו "שרון – חמש שנים קדימה", הסוקר את מורשתו של שרון. באותה שנה גם ייסד את "האקדמיה הצעירה", מרכז ארצי להוראת מדעים מדויקים לבני נוער.
בשנת 2011 נבחר על ידי ראש עיריית קריית מוצקין, חיים צורי, להקים ולנהל את האגף לתקשוב, דוברות ויחסי הציבור בעירייה. לשם כך עבר אבישר להתגורר בעיר.
בשנת 2014 ייסד אבישר את "מעבר לקשת - התנועה הציונית", תאגיד ציוני פילנתרופי הפועל ב-14 מדינות ומיוצג בקונגרס הציוני העולמי. התאגיד מחזק קהילות יהודיות ונאבק בארגוני ה-BDS ובגילויי אנטישמיות בתפוצות. אבישר ארגן באירופה הפגנות תמיכה למען ישראל.
בשנת 2016 הקים אבישר את תנועת "רוח חדשה במוצקין". זאת, לאחר שראש העירייה חיים צורי ביטל את תוכנית "משימת החלל", פרויקט העשרה בו השתתפו מאות מילדי קריית מוצקין, ושאותו הוביל אבישר בהתנדבות. בבחירות לרשויות המקומיות שנערכו באוקטובר 2018 התמודד על ראשות העיר והפסיד לחיים צורי כשקיבל 35% מהקולות. רשימת "רוח חדשה במוצקין" זכתה ב-5 מנדטים, ואבישר שימש כראש האופוזיציה במשך חמש שנים.
בבחירות לרשויות המקומיות בשנת 2024 התמודד בשנית על ראשות העיר מול צורי, וניצח אותו בהפרש של 194 קולות. סיעת "רוח חדשה במוצקין" זכתה ב-7 מנדטים במועצת העיר.
אבישר בוגר האוניברסיטה העברית בגאוגרפיה עירונית ומוסמך במנהל עסקים מהמכללה למנהל. בנוסף, הוא מחזיק ברישיון טיס אזרחי.
חיים אישיים

אבישר נשוי לאיילת ואב לארבעה. מתגורר בקריית מוצקין.
הערות שוליים

1 2   ציקי אבישר בנאום ראשון לאחר היבחרו לראשות העיר קריית מוצקין, סרטון  באתר יוטיוב, 29 בפברואר 2024
1 2 3 4 5   ציקי אבישר - תעודת זהות, סרטון  באתר יוטיוב, 3 ביולי 2018
↑  מרדכי גילת, עניי עירו לא קודמים, באתר ישראל היום, 16 בספטמבר 2016
↑  אדי גל ומיכל ראובן, המעטפות הכפולות יכריעו: מי יהיה ראש העיר הבא של קרית מוצקין?, באתר mynet‏ קריות, 28 בפברואר 2024
↑  יואב איתיאל‏, בפער של 194 קולות בלבד: ציקי אבישר גבר על ראש עיריית קריית מוצקין המכהן, באתר וואלה, 29 בפברואר 2024
גרודיג (כדורגל)

מועדון כדורגל גרודיג הוא מועדון כדורגל אוסטרי, מהעיר גרודיג שבאוסטריה. המועדון משחק נכון לעונת 2025/2024 בליגה האוסטרית האזורית.
היסטוריה

המועדון נוסד בשנת 1948 ושיחק בליגה הרביעית של אוסטריה עד עונת 2005/2006 שבסופה עלה מהליגה הרביעית לליגה השלישית. בעונת 2007/2008 הגיע לשמינית גמר הגביע האוסטרי והפסיד לקבוצת פ.צ. בלאו וייס פלדקירך. בסוף העונה עלה מהליגה השלישית לליגה השנייה. בעונת 2008/2009 הפסיד בסיבוב השני של הגביע לקבוצת אדמירה ואקר. בסוף העונה הגיע למקום 10 מתוך 12 בליגה השנייה וירד לליגה השלישית. בעונת 2009/2010 הגיע לשלב 32 האחרונות בגביע והפסיד לקבוצת רד בול זלצבורג. בסוף העונה חזר לליגה השנייה.
המועדון שיחק במשך 3 עונות בליגה השנייה מעונת 2010/2011 ועד עונת 2012/2013. בעונת 2010/2011 הגיע לשמינית גמר הגביע והפסיד לקבוצת אוסטריה לוסטנאו. בעונת 2011/2012 הגיע לרבע גמר הגביע האוסטרי והפסיד לקבוצת ריד. בעונת 2012/2013 הגיע לשלב 32 האחרונות בגביע והפסיד לקבוצת ל.א.ס.ק. לינץ. בסוף העונה הגיע למקום הראשון בליגה השנייה ועלה בפעם הראשונה לליגת העל האוסטרית.
בעונת 2013/2014 הקבוצה הפסידה בסיבוב הראשון של הגביע לקבוצת ס.וו. אוסטריה זלצבורג. בסוף העונה סיימה את הליגה במקום השלישי והעפילה בפעם הראשונה למפעלים האירופים במסגרת הליגה האירופית בעונת 2014/2015. בסיבוב המוקדמות השני ניצחה את קבוצת צ'וקריצ'קי מסרביה. בסיבוב המוקדמות השלישי הפסידה לקבוצת זימברו קישינב והודחה מהטורניר. בסוף עונת 2015/2016 ירדה לליגת המשנה האוסטרית, אך בגלל קשיים כספיים ירדה לליגה השלישית, הליגה האוסטרית האזורית.
שחקנים בולטים

ספרד לונה קבררה
אוסטריה תומאס פיילשטוקר
אוסטריה תומאס סלמון
אוסטריה לוקאס שוברט
אוסטריה פטר צ'רנג
אוסטריה תומאס זונדל